《洞仙歌 题魏佩芬世妹“花雪婵娟图”》
清代·赵我佩

一支凉笛，蓦吹来芳径。鹤梦惺忪雪衣冷。正梨云乍暖、翠羽无声，清绝处，谁把冰魂唤醒。

玉人娇睡起，半臂寒生，入指春风暗香凝。奁月曲如钩、移上瑶台，早绣出、满身花影。

算仙境、分明似罗浮，待小摘琼英，晚妆菱镜。

作者简介：赵我佩，字君兰，仁和人，赵庆熺女，□砺轩室。